Tokkere fijoobe bol kosde nga Kwara United Football Club tammi fijuki bee nanta bee Douanes of Niger Republic haa fijirde nde CAF 2022/2023 nden hebiido nasaraaku fu tammi fijuki bee rs berkane of morocco.
Niiman wadaama on bawti fijirde ko fija nyannde Salaasa haa galluure Cairo Laamorde Lesdi Misran nde hebi be foti kalkal.
Fijirde Arannde tammi fijuki haa nokkuuje mabbe mallabo Lesde Mabbe dum Kwara United tammi jippinki hobbe hakkunde 09 – 11 Lewru September 2022. Nden didabre bo tammi fijeeki hakkunde 16 – 18 September 2022.
Tokke fijoobe bol kosde ko hewtani 56 nder Lesde Africa tammi yaalirki haa fijirde nden dum hawtani nde 20th do wada haa Africa dum kawtal taskaram fijirle nga (CAF) taskani.
Golloobe CAF yaaran ngilla haa Daldal fijirle nde Jihawol Ilorin ngam larta no nokkuure nden wontiri dooko nyalo maare nden yotta.
SADIQ ALFA
fuv_Latn fuv_Latn fuv_Latn fuv_Latn fuv_Latn azj_Latn